turjo4nis/wikipedia-bn-dump-20250701 huggingface dataset:
কর্ণফুলী জুট মিলস লিমিটেড

কর্ণফুলী জুট মিলস লিমিটেড বাংলাদেশের চট্টগ্রাম জেলায় রাঙ্গুনিয়া উপজেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

অবস্থান 
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার রাঙ্গুনিয়া উপজেলায় অবস্থিত।

ইতিহাস 
এই শিল্প প্রতিষ্ঠানটি সত্তরের দশকে দাউদ শিল্পগোষ্ঠী কর্তৃক স্থাপিত হয় এবং ১৯৭২ সালে এটিকে জাতীয়করণ করা হয়। লোকসানের অজুহাতে চারদলীয় জোট সরকারের আমলে এটি বন্ধ করে দেয়া হয়; তবে ২০০৮ সালে বেসরকারি খাতে মিলটি পুনরায় চালু করা হয়। পরবর্তী সময়ে, ২০১৩ সালের ২৬ জানুয়ারি, তৎকালীন প্রধানমন্ত্রী শেখ হাসিনা নিজে মিলটি সরকারিভাবে চালুকরণ উদ্বোধন করেন।

অবকাঠামো 
এই বৃহদায়তন প্রতিষ্ঠানটি কে.এফ.ডি. নামক একটি শিল্প-কমপ্লেক্সে অবস্থিত, যেখানে কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি রয়েছে।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে কে.এফ.ডি. (কর্ণফুলী জুট মিলস লিমিটেড এবং ফোরাত কর্ণফুলী কার্পেট ফ্যাক্টরি)-তে প্রায় আটশত শ্রমিক কর্মরত রয়েছে, যাদের মধ্যে তিন-শতাধিক জন নারী শ্রমিক।

উৎপাদিত পণ্য 
 কার্পেট বেকিং কাপড়
 থলে।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র 

১৯৬৩-এ প্রতিষ্ঠিত
বাংলাদেশের পাটকল
হেমায়েতপুর

হিমাইতপুর অথবা হেমায়েতপুর  বাংলাদেশের পাবনার পাবনা সদর উপজেলার হেমায়েতপুর ইউনিয়নে অবস্থিত একটি গ্রাম।এই গ্রামটি   পদ্মা নদীর তীরে অবস্থিত।

এটি ঠাকুর অনুকূলচন্দ্রের জন্মস্থান। হিমাইতপু্রে গণপ্রজাতন্ত্রী বাংলাদেশ সরকার কর্তৃক পরিচালিত একমাত্র মানসিক হাসপাতালটি রয়েছে। মানসিক হাসপাতালটির পাশেই রয়েছে পাবনা মেডিকেল কলেজ। ১৯৫৭ সালে পাবনার তৎকালীন সিভিল সার্জন মোহাম্মদ হোসেন গাংগুলীর হাত ধরেই পাবনা মানসিক হাসপাতাল শুরু হয়েছিল। হাসপাতালটির নির্মাণকাজ শেষ হয় ১৯৫৯ সালে। প্রায়  ১১১ দশমিক ২৫ একর জমির বিশাল এলাকা জুড়ে এই মানসিক হাসপাতালটির অবস্থান। অধিগ্রহণ করা জমির সিংহভাগই ছিল আধ্যাত্মিক সাধক ঠাকুর অনুকূলচন্দ্রের।

আরও পড়ুন
 পাবনা মানসিক হাসপাতাল
 হার্ডিঞ্জ ব্রিজ
 পাবনা চিনি কল লিমিটেড
 ঈশ্বরদী রপ্তানি প্রক্রিয়াকরণ অঞ্চল

উৎস

বাংলাদেশের দর্শনীয় স্থান
পাবনা জেলার গ্রাম
পাবনা
পাবনা জেলার জনবহুল স্থান
রিকশা গার্ল

নাইমার রঙ (আন্তর্জাতিক শিরোনাম: রিকশা গার্ল) হল ২০২১ সালের বাংলাদেশ যুক্তরাষ্ট্র যৌথ প্রযোজনার একটি নাট্য চলচ্চিত্র। যা ভারতীয় বংশোদ্ভূত মার্কিন লেখিকা মিতালী পারকিন্সের রিকশা গার্ল উপন্যাস অবলম্বনে নির্মিত হয়েছে। ছবিটি পরিচালনা করেছেন অমিতাভ রেজা চৌধুরী এবং সহ-প্রযোজনা করেছেন এরিক জে অ্যাডামস। ছবিতে প্রধান চরিত্রে অভিনয় করেছেন নভেরা রহমান। বিশেষ অতিথি চরিত্রে সিয়াম আহমেদ অভিনয় করেছেন।

চলচ্চিত্রটির বাংলা শিরোনাম শুরুতে রিকশা গার্ল রাখা হলেও পরবর্তীতে তা পরিবর্তন করে নাইমার রঙ রাখা হয়। চলচ্চিত্রটি অমিতাভ রেজা চৌধুরী পরিচালিত দ্বিতীয় চলচ্চিত্র। এতে একটি অতিথি চরিত্রে শাকিব খানের অভিনয় করার কথা ছিল। সাকিব খান সময় দিতে পারেননি তাই তার বদলে অতিথি চরিত্রে সিয়াম আহমেদকে নির্বাচন করা হয়। মুক্তির পূর্বেই দ্য ডেইলি স্টার পত্রিকা এই চলচ্চিত্রটিকে ২০২০ সালে বাংলাদেশে নির্মিত মানসম্মত চলচ্চিত্রের তালিকায় স্থান দেয়।

পটভূমি 
একজন সাহসী কিশোর বয়সী মেয়ে নিজেকে ছেলের ছদ্মবেশ ধারণ করে এবং শিল্পী হওয়ার স্বপ্ন অনুসরণ করার সময়, তার সংগ্রামী পরিবারের জন্য অতিরিক্ত নগদ অর্থ উপার্জনের জন্য বাংলাদেশের ঢাকার রাস্তায় একটি প্যাডেল রিকশা চালায়।

অভিনয়শিল্পী
 নভেরা রহমান - নাঈমা 
 অ্যালেন শুভ্র - বারেক
 মোমেনা চৌধুরী - সাথী
 নরেশ ভূঁইয়া - সেলিম
 নাসির উদ্দিন খান - মামুন
 চম্পা - মরিয়ম  
 অশোক বেপারী 
 আনোয়ার সায়েম
 জাহাঙ্গীর আলম
সিয়াম আহমেদ - বিশেষ উপস্থিতি

নির্মাণ
২০১৯ সালের ১০ এপ্রিল রাজশাহীতে চলচ্চিত্রটির চিত্রগ্রহণ শুরু হয়। এরপর, পাবনায় চলচ্চিত্রটির চিত্রগ্রহণ অনুষ্ঠিত হয়। তারপর, গাজীপুরের বঙ্গবন্ধু ফিল্ম সিটিতে চলচ্চিত্রটির চিত্রগ্রহণ অনুষ্ঠিত হয়। ২০১৯ সালের জুলাই মাসে চলচ্চিত্রটির মূল দৃশ্যের চিত্রগ্রহণ সম্পন্ন হয়।

মুক্তি 
২০২৫ সালের ২৪ জানুয়ারি বাংলাদেশের প্রেক্ষাগৃহে মুক্তি পায়।

প্রদর্শন 
রিকশা গার্ল চলচ্চিত্রটি ২০২২ সালের মে মাস জুড়ে মার্কিন যুক্তরাষ্ট্রের ১৮টি রাজ্যের ৫২টি শহরে প্রদর্শিত হয়েছিল।

তথ্যসূত্র

বহিঃসংযোগ

 

বাংলা ভাষার চলচ্চিত্র
২০২১-এর চলচ্চিত্র
ইংরেজি ভাষার চলচ্চিত্র
মার্কিন উপন্যাস অবলম্বনে চলচ্চিত্র
দেবজ্যোতি মিশ্র সুরারোপিত চলচ্চিত্র
অমিতাভ রেজা চৌধুরী পরিচালিত চলচ্চিত্র
ইংরেজি ভাষার বাংলাদেশী চলচ্চিত্র
বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
বাঁশবেড়িয়া রেলওয়ে স্টেশন

বাঁশ বেড়িয়া অথবা বাঁশবেড়িয়া রেলওয়ে স্টেশন হলো ব্যান্ডেল-কাটোয়া লাইন এর  ব্যাণ্ডেল জংশন রেলওয়ে স্টেশন থেকে কাটোয়া জংশন রেলওয়ে স্টেশন পর্যন্ত সংযুক্ত রেলওয়ে রুট এর একটি গুরুত্বপূর্ণ এবং ব্যস্ত স্টেশন, যা ইস্টার্ন রেলওয়ে জোনের হাওড়া রেল বিভাগ এর তত্ত্বাবধানে রয়েছে। এটি ভারতের পশ্চিমবঙ্গ রাজ্যের হুগলী জেলায় অবস্থিত। হাওড়া জংশন রেলওয়ে স্টেশন থেকে বাঁশবেড়িয়া রেলওয়ে স্টেশন এর দুরত্ব প্রায় ৪৪ কি.মি.।এই স্টেশনটি বাঁশবেড়িয়া শহর এবং তৎসংলগ্ন অঞ্চলকে রেল পরিষেবা প্রদান করে।

তথ্যসূত্র

কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হুগলী জেলার রেলওয়ে স্টেশন
হাওড়া রেলওয়ে বিভাগ
প্রেস্তা শপ

প্রেস্তা শপ একটি ফ্রিমিয়াম, ওপেন সোর্স ই-কমার্স সফটওয়ার। এটি ওপেন সফ্টওয়্যার লাইসেন্স (ওএসএল) এর অধীনে প্রকাশিত। সফটওয়ারটি মাইএসকিউএল ডাটাবেস ম্যানেজমেন্ট সিস্টেমের সমর্থনে পিএইচপি প্রোগ্রামিং ভাষাতে লিখিত।

বর্তমানে বিশ্বব্যাপী ২৫০,০০০ টি দোকান প্রেস্তা সপ ব্যবহার করে এবং ৬০টি ভিন্ন ভাষাতে এটি উপলব্ধ।

ইতিহাস 
প্রেস্তা শপ ২০০৫ সালে ফ্রান্সের প্যারিসে ইপাইটেক আইটি স্কুল-এর মধ্যে একটি ছাত্র প্রকল্প হিসাবে শুরু হয়। মূলত নামকরণ phpOpenStore, সফ্টওয়্যার প্রথম দুটি ভাষা পাওয়া যায়: ইংরেজি এবং ফরাসি। তার লঞ্চের তিন মাস পর প্রকল্পটি তেরো ভাষায় অনুবাদ করা হয়েছিল।

কোম্পানি, প্রেস্তা শপ এসএ ২০০৭ সালে ইগর শ্লুমবার্গ এবং ব্রুনো লেভেক দ্বারা প্রতিষ্ঠিত হয়েছিল।

মে ২০১০ এবং এপ্রিল ২০১২ এর মধ্যে, মিয়ামির সেকেন্ডারি সদর দপ্তর প্রতিষ্ঠার সাথে প্রেস্তা শপ ১৭জন কর্মচারী বেড়েছে শত শতেরও বেশি। এপ্রিল ২০১৬ অনুযায়ী, প্রসেসশপটিতে ৬টি দেশে ১২০টির বেশি কর্মচারী এবং অফিস রয়েছে।

মার্চ ২০১৪ সালে, প্রেস্তা শপ এসএ বিশ্বব্যাপী সম্প্রসারণ প্রচেষ্টা চালিয়ে যাওয়ার জন্য সিরিজ বি ফান্ডিংয়ে ৯.৩ মিলিয়ন ডলার সুরক্ষিত করেছে।

২০১৫ সালের জানুয়ারিতে, কোম্পানিটি তার সফ্টওয়্যারের একটি মুক্ত স্ব-হোস্ট সংস্করণ প্রেস্তা শপ ক্লাউড চালু করেছিল, তবে ২০১৬ সাল থেকে আর উপলব্ধ নেই।

টেকনোলজি ট্র্যাকিং ওয়েবসাইট বিটল উইথ ডটকমের মতে, ওপেন সোর্স ই-কমার্স ওয়েবসাইটগুলির জন্য প্রেস্তা শপের বাজার ভাগ ৯%। W3Techs অনুযায়ী, প্রেস্তা শপের সমস্ত ওয়েবসাইটের ০.৫% দ্বারা ব্যবহৃত হয়।

ওয়েবপোটারের মতে, ২০১৯ সালের জুনে প্রেস্তা শপটি ১৫৩,৩৪০ ওয়েবসাইটগুলিতে ব্যবহার করা হয়।

তথ্যসূত্র

বিষয়বস্তু ব্যবস্থাপনা সিস্টেম
মুক্ত বিষয়বস্তু ব্যবস্থাপনা সিস্টেম
ই-বাণিজ্য
মুক্ত সফটওয়্যার
ক্রস-প্ল্যাটফর্ম সফটওয়্যার
২০০৭-এর সফটওয়্যার
মুক্ত ই-কমার্স সফটওয়্যার
বাংলাদেশ সেনাবাহিনী ওয়েলফেয়ার ট্রাস্ট

বাংলাদেশ সেনাবাহিনী ওয়েলফেয়ার ট্রাস্ট বাংলাদেশ সেনাবাহিনী কর্তৃক পরিচালিত একটি স্বায়ত্তশাসিত সংস্থা। সংস্থাটি হোটেল, লাইফ ইন্স্যুরেন্স, গ্যাস স্টেশন এবং গল্ফ ক্লাব সহ বেশ কয়েকটি ব্যবসা প্রতিষ্ঠানের মালিক।

ইতিহাস 
বাংলাদেশ সেনাবাহিনী ওয়েলফেয়ার ট্রাস্ট ১৯৯৮ সালে পাকিস্তান সেনাবাহিনী কল্যাণ ট্রাস্টের আদলে প্রতিষ্ঠা করা হয়। বিবিসি বাংলাদেশ সেনাবাহিনীর বাণিজ্যিক উদ্যোগ ৩০ বিলিয়ন টাকারও বেশি অনুমান করে। অবসরপ্রাপ্ত সামরিক কর্মকর্তাদের স্বার্থ ও কল্যাণে এ ট্রাস্ট প্রতিষ্ঠিত হয়েছিল। ট্রাস্টের অধীনে প্রতিষ্ঠানের মধ্যে রয়েছে হোটেল, গল্ফ ক্লাব, ফিলিং স্টেশন্স, আস্থা লাইফ ইন্স্যুরেন্স, ট্রাস্ট ব্যাংক লিমিটেড এবং শপিং কমপ্লেক্স। ২০১৪ সালে রাজধানীতে যাত্রীবাহী বাস নামিয়েছে বাংলাদেশ সেনাবাহিনী ওয়েলফেয়ার ট্রাস্ট। ১৯৯৯ সালে ট্রাস্ট ব্যাংক লিমিটেড প্রতিষ্ঠিত হয়। ট্রাষ্ট ব্যাংককে ঘিরে বাংলাদেশ সেনাবাহিনীকে সমালোচনার মুখোমুখি হতে হয়েছে। ঢাকা ও চট্টগ্রামের রেডিসন হোটেল বাংলাদেশ সেনাবাহিনী ওয়েলফেয়ার ট্রাস্টের মালিকানাধীন। 

এছাড়াও আস্থা লাইফ ইন্স্যুরেন্স কোম্পানি  আর্মি ওয়েলফেয়ার ট্রাস্টের একমাত্র জীবন বীমা প্রতিষ্ঠান।

আরও দেখুন 

 আন্তঃবাহিনী জনসংযোগ পরিদপ্তর
 বাংলাদেশের সামরিক ইতিহাস
 স্পেশাল ওয়ারফেয়ার ডাইভিং অ্যান্ড স্যালভেজ

তথ্যসূত্র

বহিঃসংযোগ 

বাংলাদেশের সরকারি সংস্থা
বাংলাদেশ সেনাবাহিনী
বাংলাদেশের রাজনীতি
১৯৯৮-এ প্রতিষ্ঠিত সরকারি সংস্থা
১৯৮৮-এ বাংলাদেশে প্রতিষ্ঠিত
ট্যুরিস্ট পুলিশ

ট্যুরিস্ট পুলিশ বা পর্যটন পুলিশ বাংলাদেশ পুলিশের একটি বিশেষ শাখা। দেশি-বিদেশি পর্যটকদের নিরাপত্তা নিশ্চিত করতে ও পর্যটকদের বিরুদ্ধে অপরাধের তদন্তে ২০১৩ সালে ট্যুরিস্ট পুলিশের যাত্রা শুরু হয়। বর্তমানে টুরিস্ট পুলিশের প্রধান হিসেবে নিযুক্ত আছেন অতিরিক্ত আইজিপি জনাব মোঃ মাইনুল হাসান, পিপিএম, এনডিসি।

বিবরণ 
পর্যটন শিল্প বিকাশে অন্যতম প্রধান শর্ত এ শিল্পের নিরাপত্তা। স্বাধীনতার অব্যহতির পর  ১৯৭২ সালে বাংলাদেশ পর্যটন কপোর্রেশন গঠনের মাধ্যমে  বাংলাদেশে পর্যটন শিল্পের শুভ সূচনা হয়। পর্যটন শিল্পকে নিরাপত্তা ও সুরক্ষার চাদরে আবৃত করে দেশের সমৃদ্ধির পথে এগিয়ে নেয়ার দৃঢ় প্রত্যয়ে তৎকালীন প্রধানমন্ত্রী ২০১০ সালে জাতীয় পর্যটন নীতিমালা ঘোষণা করেন। সেই নীতিমালার ৬.৯ অনুচ্ছেদে পর্যটকদের নিরাপত্তা নিশ্চিতকল্পে ট্যুরিস্ট স্পটসমূহে ট্যুরিস্ট পুলিশ মোতায়েনের বিষয় উল্লেখ করেন। পরবতীর্তে ২০১৩ সালের ৬ নভেম্বর ‘ট্যুরিস্ট পুলিশ’ নামক বাংলাদেশ পুলিশের একটি বিশেষায়িত ইউনিট গঠন করা হয় এবং ২০২০ সালের ০৩ জুন ট্যুরিস্ট পুলিশ বিধিমালা ‘ট্যুরিস্ট পুলিশ বিধিমালা, ২০২০’ শিরোনামে গেজেট আকারে প্রকাশিত হয়। বাংলাদেশকে পর্যটকদের জন্য একটি নিরাপদ গন্তব্যে পরিণত করা ও পর্যটন শিল্পের উন্নয়নে শুরু থেকেই ট্যুরিস্ট পুলিশ নিরলসভাবে কাজ করে যাচ্ছে।

ট্যুরিস্ট পুলিশ সংগঠন 

ট্যুরিস্ট পুলিশে ০৪টি বিভাগঃ

১. ঢাকা—ময়মনসিংহ—সিলেট বিভাগ

২. চট্টগ্রাম বিভাগ

৩. খুলনা—বরিশাল বিভাগ

৪. রাজশাহী—রংপুর বিভাগ

উক্ত বিভাগ গুলি আবার ১১ টি রিজিয়নে বিভক্তঃ

১. ঢাকা রিজিয়ন

২. সিলেট রিজিয়ন

৩. ময়মনসিংহ রিজিয়ন

৪. চট্টগ্রাম রিজিয়ন

৫. কক্সবাজার রিজিয়ন

৬. রাঙ্গামাটি—খাগড়াছড়ি রিজিয়ন

৭. বান্দারবান রিজিয়ন

৮. রাজশাহী রিজিয়ন

৯. রংপুর রিজিয়ন

১০. খুলনা রিজিয়ন

১১. কুয়াকাটা রিজিয়ন

উক্ত ১১ টি রিজিয়ন ৩২টি জেলায় ৩৯ টি জোনে বিভক্ত হয়ে ৬৪টি অফিসের মাধ্যমে ১৩২টি পর্যটন স্পটে সংস্থাটি তাদের কার্যক্রম পরিচালনা করে আসছে।

আরও দেখুন 

 বাংলাদেশ পুলিশ
 সোয়াট (বাংলাদেশ)
 চট্টগ্রাম মেট্রোপলিটন পুলিশ
 খুলনা মেট্রোপলিটন পুলিশ

তথ্যসূত্র

বহিঃসংযোগ 
 অফিসিয়াল ওয়েবসাইট 
অফিসিয়াল ওয়েবসাইট -বাংলাদেশ পুলিশ

বাংলাদেশের পর্যটন
বাংলাদেশের আইন প্রয়োগকারী সংস্থা
২০১৩-এ বাংলাদেশে প্রতিষ্ঠিত
২০০৯-এ বাংলাদেশে প্রতিষ্ঠিত
বাংলাদেশ পুলিশ
বাংলাদেশের পুলিশ ইউনিট
পুলিশ ব্যুরো অব ইনভেস্টিগেশন

পুলিশ ব্যুরো অব ইনভেস্টিগেশন (পিবিআই) ২০১২ সালের সেপ্টেম্বরে যাত্রা শুরু করে। পরবর্তীতে ৫ই জানুয়ারি ২০১৬ সালে পিবিআই এর জন্য একটি নিজস্ব বিধিমালা অনুমোদিত হওয়ার পর পিবিআই কর্তৃক মামলা তদন্তের কার্যক্রম শুরু হয়। পিবিআই মূলত ডাকাতি, খুন, দস্যূতা, নারী ও শিশু নির্যাতন সংক্রান্ত মামলা, অগ্নি সংযোগ, সাইবার অপরাধ ও ব্যবসায় অপরাধ ইত্যাদি সংক্রান্ত অপরাধ তদন্ত করে থাকে।

সংগঠন 
২০১২ সালের ১৮ সেপ্টেম্বরে ৯৭০ জনবল নিয়ে পিবিআই যাত্রা শুরু করলেও বর্তমানে ২০২০ জনবল নিয়ে  বাংলাদেশের মোট ৪২ টি জেলায় পিবিআই এর সর্বমোট ৪৯ টি ইউনিট কাজ   করছে। কার্যক্রম শুরুর পর থেকে পিবিআই এর ইউনিটসমূহ জিআর ও সিআর মামলাসমূহ তদন্ত করে আসছে। পিবিআই একজন অতিরিক্ত আইজির নেতৃত্বে পরিচালিত হয়। অপারেশনাল কার্যক্রম অনুসারে পিবিআই পূর্বাঞ্চল ও পশ্চিমাঞ্চল এ দুইটি  অঞ্চলে বিভক্ত। দুইজন অতিরিক্ত ডিআইজির নেতৃত্বে এ দুটি অঞ্চল পরিচালিত হয়। এছাড়া কাজের সুবিধার্থে সমগ্র বাংলাদেশকে ৮টি অপরাধ বিভাগ ও ৭৪ টি জেলা ও মেট্রোপলিটন এলাকায় বিভক্ত করা হয়েছে। প্রত্যেক ইউনিট একজন পুলিশ সুপার দ্বারা পরিচালিত। পিবিআই হেডকোয়ার্টার্স এর অধীনে এসআইএন্ডও, ডিজিটাল ফরেনসিক ল্যাব, সিটিইউ ও অর্গানাইজড ক্রাইম ইউনিট পরিচালিত হয়।

ইতিহাস 
২০১১ সালে পুলিশ এ্যাক্টের একটি ধারার ক্ষমতাবলে স্বরাষ্ট্র মন্ত্রণালয়ের আদেশে পিবিআই গঠিত হয়। এ লক্ষ্যে বাংলাদেশ পুলিশের একটি আধুনিক ও নিরপেক্ষ তদন্ত সংস্থা হিসাবে পুলিশ ব্যুরো অব ইনভেস্টিগেশন (পিবিআই) ২০১২ সালের সেপ্টেম্বরে যাত্রা শুরু করে।

পিবিআই প্রধান (২০১২-অদ্যাবধি)

উল্লেখযোগ্য মামলাসমূহ 

 নুসরাত হত্যা মামলা
 সালমান শাহ হত্যা মামলা 
 সগিরা মোর্শেদ হত্যা মামলা
 মোনায়েম হত্যা রহস্য

গঠন 
পিবিআই বিশেষায়িত একটি দল নিয়ে মার্কিন যুক্তরাষ্ট্রের ফেডারেল ব্যুরো অব ইনভেস্টিগেশন (এফবিআই) এর আদলে তৈরী হয়েছে। এটির কর্মকর্তারা এফবিআই ও মার্কিন পুলিশের বিশেষ শাখা থেকে প্রশিক্ষণ নিয়েছেন।

আরও দেখুন 

 বাংলাদেশ পুলিশ
 সোয়াট (বাংলাদেশ)
 ঢাকা মেট্রোপলিটন পুলিশ

তথ্যসূত্র

বহিঃসংযোগ 

 অফিসিয়াল ওয়েবসাইট - পিবিআই
 অফিসিয়াল ওয়েবসাইট -বাংলাদেশ পুলিশ

২০১২-এ বাংলাদেশে প্রতিষ্ঠিত
বাংলাদেশের আইন প্রয়োগকারী সংস্থা
বাংলাদেশের গোয়েন্দা সংস্থা
২০১২-এ প্রতিষ্ঠিত সরকারি সংস্থা
বাংলাদেশ পুলিশ
বাংলাদেশের পুলিশ ইউনিট
রম্য সুব্রমণিয়ন

রম্য সুব্রমণিয়ন (জন্মঃ ১৯৮৬; যিনি ভিজে রম্য হিসেবেও পরিচিত) একজন ভারতীয় তামিল অভিনেত্রী। তিনি টেলিভিশনে তার কর্মজীবন শুরু করেন এবং এখনো ঐ কাজই তার জীবনে মুখ্য।

কর্মজীবন
রম্য ২০০৪ সালে মিস চেন্নাই সুন্দরী প্রতিযোগিতায় অংশ নিয়ে শেষের দিকে পৌঁছেছিলেন। বিভিন্ন টেলিভিশন শোতে রম্য হোস্ট হিসেবে কাজ করা শুরু করে দেন এর অব্যবহিত পরেই, যেমন স্টার বিজয় চ্যানেল এর কালাক্কাপোভাড়ু ইয়ার? উঙ্গালিল ইয়ার আড়ুদা প্রাভুদেভা? নাম্মা ভিটু কালইয়ানাম এবং কেড়ি বয়েজ কিল্লাড়ি গার্লস। বিয়ের পর রম্য বলেন যে তিনি মিডিয়া এবং চলচ্চিত্রে কাজ করা কমিয়ে দেবেন।

২০১৫ সালে রম্য আবার কর্মজীবনে ফিরে আসেন পুরো দমে, তিনি মণি রত্নম এর ও কাদাল কানমানিতে অভিনেতা দুলকার সালমানের বান্ধবী অনন্যার চরিত্রে অভিনয় করেন। চলচ্চিত্রটিতে তার অভিনয় মানুষ প্রশংসা করেছিলেন। একই বছরে তিনি রেডিও স্টেশন বিগ এফএম ৯২.৭ এর রেডিও জকি হন।

ব্যক্তিগত জীবন
২০১৪ সালের ফেব্রুয়ারি মাসে রম্য তার পিতা-মাতার নির্দেশে জয়রমণ নাম্নী এক সরকারী কর্মকর্তাকে বিয়ে করেন, যদিও কয়েক মাসের মধ্যেই রম্য তাকে তালাক দিয়েছিলেন।

তথ্যসূত্র

বহিঃসংযোগ

ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
চেন্নাইয়ের ব্যক্তি
১৯৮৬-এ জন্ম
২১শ শতাব্দীর ভারতীয় অভিনেত্রী
তামিলনাড়ুর টেলিভিশন ব্যক্তিত্ব
চেন্নাইয়ের অভিনেত্রী
ভারতীয় টেলিভিশন উপস্থাপিকা
জীবিত ব্যক্তি
আর্মড পুলিশ ব্যাটালিয়ন স্কুল এন্ড কলেজ

আর্মড পুলিশ ব্যাটালিয়ন স্কুল এন্ড কলেজ, ঢাকা বাংলাদেশের রাজধানী ঢাকার উত্তরায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৯৬ খ্রিষ্টাব্দে প্রতিষ্ঠিত হয় এবং ২০১৬ খ্রিষ্টাব্দে উচ্চ মাধ্যমিকে পাঠদান শুরু করে।

অবস্থান 
আর্মড পুলিশ ব্যাটালিয়ন কর্তৃক পরিচালিত আর্মড পুলিশ ব্যাটালিয়ন স্কুল এন্ড কলেজ, উত্তরা-২, উত্তরা মডেল টাউন, ঢাকা-১২৩০।

ইতিহাস 
প্রতিষ্ঠানটি ১৯৯৬ সাল থেকে যাত্রা শুরু করে ১৯৯৯ সালে নিন্ম মাধ্যমিক, ২০০৩ সালে মাধ্যমিক ও ২০১৬ সালে উচ্চ মাধ্যমিক খোলার অনুমতি পায়। বর্তমানে প্রতিষ্ঠানটিতে প্লে ক্লাস হতে দ্বাদশ শ্রেণি পর্যন্ত পাঠদান করা হয়।আর্মড পুলিশ ব্যাটালিয়নের সার্বিক তত্ত্বাবধানে পরিচালিত হয় প্রতিষ্ঠানটি।

ক্রীড়া কার্যক্রম 
প্রতি বছর আন্তর্জাতিক ক্রীড়া দিবস পালন করা হয়। এইদিনে নানা ধরনের খেলাধুলার প্রতিযোগিতার আয়োজন করা হয়। ইন্টার স্কুল ফুটবল চ্যাম্পিয়নশিপ এবং ইন্টার স্কুল ক্রিকেট চ্যাম্পিয়নশিপে অংশগ্রহণ করে।

আরও দেখুন 

 আর্মড পুলিশ ব্যাটালিয়ন পাবলিক স্কুল ও কলেজ
 আর্মড পুলিশ ব্যাটালিয়ন
 অগ্রণী স্কুল এন্ড কলেজ, ঢাকা
 বাংলাদেশের শিক্ষাব্যবস্থা

তথ্যসূত্র

বহিঃসংযোগ 

 অফিসিয়াল ওয়েবসাইট
 ঢাকা শিক্ষাবোর্ড -ঢাকা শিক্ষাবোর্ড
 শিক্ষা মন্ত্রণালয়  -শিক্ষা মন্ত্রণালয়

১৯৯৬-এ বাংলাদেশে প্রতিষ্ঠিত
উইকিউপাত্তে স্থানাঙ্ক আছে
ঢাকা জেলার বিদ্যালয়
ঢাকা জেলার মহাবিদ্যালয়
১৯৯৬-এ প্রতিষ্ঠিত শিক্ষাপ্রতিষ্ঠান
উত্তরার শিক্ষাপ্রতিষ্ঠান
পিয়াস করিম

অধ্যাপক মঞ্জুর করিম পিয়াস ( ১৯৫৮ - ১৩ অক্টোবর ২০১৪) যিনি পিয়াস করিম নামে বেশি পরিচিত ছিলেন একজন রাজনৈতিক অর্থনীতি, রাজনৈতিক সমাজবিজ্ঞান, জাতীয়তাবাদ এবং সামাজিক তত্ত্বের বৈশিষ্টতার গবেষক এবং রাজনৈতিক ভাষ্যকার। স্বাধীনতার পর, তিনি ঢাকা বিশ্ববিদ্যালয় থেকে তার স্নাতক সম্পন্ন করেন এবং মার্কিন যুক্তরাষ্ট্র থেকে উচ্চ শিক্ষা গ্রহণ করেন। শিক্ষক হিসাবে তার দীর্ঘ কর্মজীবনে তিনি নেব্রাস্কা-লিঙ্কন বিশ্ববিদ্যালয় , কালভার-স্টকটন কলেজ এবং ব্র্যাক বিশ্ববিদ্যালয়ে শিক্ষকতা করেন। করিম জাতীয়তাবাদ ও সমাজবিজ্ঞান সম্পর্কিত বিভিন্ন বই এবং জার্নাল রচনা করেছিলেন।

প্রারম্ভিক ও শিক্ষাজীবন 
পিয়াস ১৯৫৮ সালে বাংলাদেশের কুমিল্লা জেলার হোমনা উপজেলার রামপুর গ্রামের জন্মগ্রহণ করেন। তার বাবা এম এ করিম আওয়ামী লীগের কুমিল্লা ইউনিটের প্রতিষ্ঠাতা কমিটির সদস্য ছিলেন এবং দীর্ঘদিন ধরে আওয়ামী লীগ জেলা ইউনিটের কোষাধ্যক্ষ হিসেবে দায়িত্ব পালন করেন।  পিয়াস করিম কুমিল্লা আধুনিক স্কুল থেকে প্রাথমিক এবং  কুমিল্লা জিলা স্কুল থেকে মাধ্যমিক শিক্ষা লাভ করেন। তিনি ঢাকা আদমজী ক্যান্টনমেন্ট কলেজ থেকে উচ্চ মাধ্যমিক শিক্ষা সম্পন্ন করেন। 

স্বাধীনতা পরবর্তী সময়ে পিয়াস  ঢাকা বিশ্ববিদ্যালয় থেকে স্নাতক ডিগ্রি অর্জন করেন। তিনি মার্কিন যুক্তরাষ্ট্রে যাওয়ার পর কানসাস স্টেট ইউনিভার্সিটির সমাজবিজ্ঞানে স্নাতকোত্তর  এবং পিএইচডি ডিগ্রি অর্জন করেন।   ১৯৭১ সালে মুক্তিযুদ্ধের সময় বাংলাদেশের স্বাধীনতা আন্দোলনের পক্ষে লিফলেট বিতরণের জন্য পাকিস্তান সেনাবাহিনী তাকে গ্রেফতার করে।

কর্মজীবন 
পিয়াস মাস্টার্স এবং পিএইচডি সম্পন্ন করার পর, ১৭ বছর ধরে দুই আমেরিকান বিশ্ববিদ্যালয়ের অনুষদ সদস্য হিসাবে দায়িত্ব পালন করেন।  তিনি স্নাতক সদস্য হিসাবে নেব্রাস্কা-লিঙ্কন বিশ্ববিদ্যালয়ে যোগদান করেন এবং বিশ্ববিদ্যালয়ের অধ্যাপক পদে উন্নীত হন। পরে, তিনি কয়েক বছর ধরে মিশরের কালভার-স্টকটন কলেজের অধ্যাপক হিসেবে কাজ করেন। ২০০৭ সালে তিনি বাংলাদেশে ফিরে এসে ব্র্যাক বিশ্ববিদ্যালয়ের অর্থনীতি ও সামাজিক বিজ্ঞান বিভাগের অধ্যাপক পদে যোগ দেন। বাংলাদেশে, তিনি জাতীয়তাবাদী রাজনীতি, নাগরিক সমাজ ও গণমাধ্যমের ভূমিকা সম্পর্কিত বিভিন্ন নিবন্ধ লিখেছেন।

ব্যক্তিগত জীবন এবং মৃত্যু 
পিয়াস করিম ঢাকা বিশ্ববিদ্যালয়ের আন্তর্জাতিক সম্পর্ক বিভাগের অধ্যাপক ড. আমেনা মহসিনের সাথে  বিবাহ বন্ধনে আবদ্ধ হন।  তার একমাত্র ছেলে ঢাকাতেই বসবাস করে।  তিনি ১৩ অক্টোবর ২০১৪ তারিখে ৫৬ বছর বয়সে হৃদরোগে আক্রান্ত হয়ে ঢাকা স্কয়ার হাসপাতালে মারা যান।  নোবেল বিজয়ী এবং বিশিষ্ট অর্থনীতিবিদ ড. মুহাম্মদ ইউনূস তার হঠাৎ মৃত্যুকে "নির্ভীক" নীতিগত বুদ্ধিজীবী হারালাম" বলে মন্তব্য করেন।

তথ্যসূত্র 

২০১৪-এ মৃত্যু
১৯৫৮-এ জন্ম
বাংলাদেশী গবেষক
ঢাকা বিশ্ববিদ্যালয়ের শিক্ষক
ক্যানসাস বিশ্ববিদ্যালয়ের প্রাক্তন শিক্ষার্থী
বুদ্ধিজীবী
কুমিল্লা জিলা স্কুলের প্রাক্তন শিক্ষার্থী
কুমিল্লা জেলার ব্যক্তি
বাংলাদেশী শিক্ষায়তনিক
ব্র্যাক বিশ্ববিদ্যালয়ের শিক্ষক
ঢাকা বিশ্ববিদ্যালয়ের প্রাক্তন শিক্ষার্থী
আর্মড পুলিশ ব্যাটালিয়ন

আর্মড পুলিশ ব্যাটালিয়ন বাংলাদেশ পুলিশের বিশেষায়িত একটি দল। এটির সদর দপ্তর ঢাকায়। ১৯৭৬ সালে ৯ ব্যাটালিয়নের একটি রিজার্ভ বাহিনী গঠন করে আর্মড পুলিশ ব্যাটালিয়ন নাম দেয়া হয়। এই ব্যাটালিয়নের প্রধান একজন অতিরিক্ত আইজিপি।

বিবরণ 
বর্তমানে মোট ২০ টি ব্যাটালিয়ন রয়েছে আর্মড পুলিশ ব্যাটালিয়নের। নদীপথ বা দুর্গম পার্বত্য অঞ্চলসহ সব জায়গাতেই পুলিশের এই ব্যাটালিয়নগুলো কাজ করছে। বিশেষ নিরাপত্তা এবং সুরক্ষা ব্যাটালিয়নের দুটি ব্যাটেলিয়ন রয়েছে। ২০১০ সালের জুন থেকে ঢাকার হজরত শাহজালাল আন্তর্জাতিক বিমানবন্দরের নিরাপত্তার সার্বিক দায়িত্ব নেবার পর থেকে সেখানকার অপরাধ নিয়ন্ত্রণ এবং যাত্রী হয়রানি রোধে বিশেষ ভূমিকা রাখেছে। ২১ জুন ২০১১ সালে আর্মড পুলিশ ব্যাটালিয়ন প্রথম নারী ইউনিট চালু করে। ১ জুলাই ২০১৬ সালে গুলশানে জঙ্গি আক্রমণের পর বাংলাদেশের শহর এলাকায় কমান্ডো ইউনিট গঠন করার জন্য সরকারের পরিকল্পনার অংশ হিসাবে ভারতের জাতীয় নিরাপত্তা গার্ড সেন্টারে প্রশিক্ষণ নেন দলটির কর্মকর্তারা।

তথ্যসূত্র 

বাংলাদেশের আইন প্রয়োগকারী সংস্থা
ঢাকা ভিত্তিক সংগঠন
১৯৭৫-এ বাংলাদেশে প্রতিষ্ঠিত
বাংলাদেশের পুলিশ ইউনিট
বিজয় কুমার সিং

বিজয় কুমার সিং ভারতীয় সেনাবাহিনীর একজন জেনারেল ছিলেন। তিনি ভারতের ২৪তম সেনাপ্রধান ছিলেন। তিনি ছিলেন প্রথম সেনা কমান্ডো যিনি সেনাপ্রধানের পদ ছুঁতে পেরেছিলেন, ভারতের সরকারকে প্রশ্নবিদ্ধ করা এবং বিচারের কাঠগড়ায় দাঁড় করানো বিজয়ই ছিলেন প্রথম কর্মরত সেনা সদস্য।

পূর্ব জীবন এবং শিক্ষা
বিজয় পুনের একটি সামরিক হাসপাতালে ১৯৫১ সালে জন্মগ্রহণ করেন, তার গ্রামের বাড়ি হরিয়ানা প্রদেশের ভিওয়ানি জেলাতে। তার বাবা সেনাবাহিনীরই কর্নেল ছিলেন এবং দাদা ছিলেন ঊর্ধ্বতন জেসিও। বিজয় রাজস্থান প্রদেশের পিলানি এর 'বিরলা পাবলিক স্কুল'এ পড়েন।

সামরিক জীবন
১৯৭০ সালের ১৪ই জুন বিজয় রাজপুত রেজিমেন্টের ২য় ব্যাটেলিয়নে কমিশন পান। পরবর্তী জীবনে বিজয় এই ইউনিটের অধিনায়ক হতে পেরেছিলেন।

তামিলনাড়ুর ওয়েলিংটন সেনানিবাস থেকে স্টাফ কোর্স, যুক্তরাষ্ট্র সেনাবাহিনীর পদাতিক বিদ্যালয় থেকে পদাতিক কর্মকর্তা বিষয়ক কোর্স, রেঞ্জার্স কোর্স এবং যুক্তরাষ্ট্র সেনাবাহিনী ওয়ার কলেজ থেকে ডিগ্রী নিয়েছিলেন বিজয়।

বিজয় কাউন্টার ইনসার্জেন্সী অপারেশন্স এবং পাহাড় সামরিক অভিযানে অনেক দক্ষ ছিলেন। ভারত-পাকিস্তান যুদ্ধ ১৯৭১ চলাকালীন তিনি লেফটেন্যান্ট ছিলেন। তার জীবনে বিভিন্ন গুরুত্বপূর্ণ সামরিক দায়িত্ব ছিলো, যেমনঃ 
সেনাবাহিনী সদর দপ্তরে মিলিটারি অপারেশন্স পরিদপ্তরে নিয়োগপ্রাপ্তি।
একটি কোরের ব্রিগেডিয়ার জেনারেল স্টাফ হিসেবে দায়িত্ব পালন, এই দায়িত্ব পালনকালে 'অপারেশন পরাক্রম' চলছিলো, ২০০১ সালে ভারতের পার্লামেন্টে পাকিস্তানের মুসলিমদের হামলার জবাবে ভারতীয় সেনাদেরকে পাকিস্তান সীমান্তে মোতায়েন করা হয়েছিলো।
দুটি কোরের কমান্ডার ছিলেন জেনারেল বিজয়, ২ কোর এবং ১১ কোর।
ভুটানে সামরিক প্রশিক্ষক হিসেবে কাজ করেছেন তিনি।

কাউন্টার ইনসার্জেন্সী অপারেশনে দক্ষতার জন্য তাকে 'অতি বিশিষ্ট সেবা পদক' দেয়া হয়েছিলো।

২০১০ সালের ৩১শে মার্চ বিজয় ভারতীয় সেনাবাহিনীর সর্বোচ্চ নিয়োগ সেনাপ্রধান এ আসীন হন, প্রথম সেনা কমান্ডো হিসেবে ভারতীয় সেনাবাহিনীর প্রথম প্রধান হিসেবে বিজয় স্মরণীয় থাকবেন।

তথ্যসূত্র

ভারতীয় জেনারেল
১৯৫১-এ জন্ম
পরম বিশিষ্ট সেবা পদক প্রাপক
জীবিত ব্যক্তি
সেনাবাহিনী প্রধান (ভারত)
ষোড়শ লোকসভার সদস্য
উত্তরপ্রদেশের লোকসভা সদস্য
২১শ শতাব্দীর ভারতীয় অ-কল্পকাহিনী লেখক
উত্তরপ্রদেশের ভারতীয় জনতা পার্টির রাজনীতিবিদ
নরেন্দ্র মোদীর মন্ত্রিসভা
জাতীয় ক্যাডেট কর্পোরেশন (ভারত) এর সদস্য
ভারতীয় হিন্দু
২০১৯-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
সপ্তদশ লোকসভার সদস্য
অতি বিশিষ্ট সেবা পদক প্রাপক
মোমবাতি গাছ

মোমবাতি গাছ (বৈজ্ঞানিক নাম: Parmentiera cereifera) বিগ্নোনিয়াসি পরিবারের একটি প্রজাতি। ক্যান্ডল ট্রি প্রচলিত নাম। কেউ কেউ তাকে ক্যান্ডল স্টিক ট্রি বলেও ডাকে। ফল গুলো অনেকটা মোমবাতির মত লম্বা বলে এর এরুপ নামকরণ।  এটা দক্ষিণ আমেরিকার একটি বৃক্ষ। কিন্তু এটি উদ্ভিদ উদ্যান গুলিতে ও সাধারণত চাষ করা হয়।

বিবরণ 
এই গাছ ৬ মিটার পর্যন্ত  লম্বা হয়। ফলটি ৬০ সেন্টিমিটার দীর্ঘ হয়। মোমবাতির সঙ্গে ক্যান্ডল গাছের কোনো সম্পর্ক নেই। ফুল দেখতেও মোমবাতি আকৃতির নয়। তবে এর সবুজাভ হলুদরঙা আপেল ঘ্রাণের নলাকার মাংসল ফল দেখতে অনেকটা মোমবাতির মতো। সম্ভবত সে কারণেই গাছটির নাম মোমবাতি গাছ।

মোমবাতি গাছের ফুল ফোটার অবস্থা খুব মজার। ফুল সরাসরি গাছের বাকল থেকে বের হয়। ক্যান্ডল ট্রির আরেক আকর্ষণ গাছের পাতা। উজ্জ্বল সবুজ তিন পাতার দুটি জোড়ায় জোড়ায় থাকে, অন্যটি দুই পাতার মধ্যিখানে, যার সৌন্দর্য বৃক্ষপ্রেমীদের সহজে আকর্ষণ করে। ক্যালাবাশ ট্রির আত্মীয়।

চিত্রশালা

আরও দেখুন 
 কামরাঙা শিম
 আলফানসো আম
 সুরমা ফজলি

তথ্যসূত্র

বহিঃসংযোগ 
বিগ্নোনিয়াসি  in L. Watson and M. J. Dallwitz (1992 onwards), 

আইইউসিএন লাল তালিকার বিপন্ন প্রজাতি
উদ্ভিদ
ফল
বিগ্নোনিয়াসি
আলপনা হাবিব

আলপনা হাবিব হলেন একজন বাংলাদেশি রন্ধন বিশেষজ্ঞ ও রান্নার বই রচয়িতা।

জীবনী 
আলপনা হাবিব ১৯৬৬ সালের ২৬ সেপ্টেম্বর যুক্তরাজ্যের বার্মিংহামে জন্মগ্রহণ করেন। তিনি বেড়ে উঠেছেন ঢাকায়। তিনি ঢাকার হলিক্রস উচ্চ বালিকা বিদ্যালয় ও হলিক্রস কলেজ থেকে পড়াশোনা শেষ করার পর ঢাকা বিশ্ববিদ্যালয় থেকে মনোবিজ্ঞানে স্নাতক ও স্নাতকোত্তর ডিগ্রি লাভ করেন।

রন্ধনশিল্পী হলেও তিনি থাই এয়ারওয়েজ ও সিঙ্গাপুর এয়ারলাইনসে চাকরি করেছেন। তার রান্নার হাতেখড়ি হয় ষষ্ঠ শ্রেণীতে থাকতে। তিনি রান্নার বিদ্যালয়ে রান্না শিক্ষা দিয়েছেন। দেশ টিভি, এনটিভি, এটিএন বাংলা এবং দীপ্ত টিভিতে তার রান্নার অনুষ্ঠান সম্প্রচারিত হয়েছে। ২০১২ সালে তিনি নিজস্ব ইউটিউব চ্যানেল খোলেন। তার আপলোড করা ভিডিওগুলো ২ কোটি বারেরও বেশি সংখ্যক বার দেখা হয়েছে। এছাড়া, তিনি দুরন্ত টিভিতে 'তীর লিটল শেফ' নামের অনুষ্ঠানে বিচারক হিসেবে দায়িত্ব পালন করেছেন।

২০১৭ সালে তিনি উইমেন ইন লিডারশিপ ও ব্র্যান্ড ফোরাম কর্তৃক ‘ইনস্পায়ারিং উইমেন ইন কুলিনারি আর্ট’ নির্বাচিত হন। ২০১৮ সালের ১৩ মে তার রচিত দ্বিভাষিক বই আলপনার রান্না (ইংরেজি:Alpana's Cooking) প্রকাশিত হয়। বইটি সম্পাদনা ও ভাষান্তর করেছিলেন আশফাক স্বপন। বইটির জন্য তিনি ২০১৯ সালে গোরমন্ড ওয়ার্ল্ড কুক বুক অ্যাওয়ার্ডস লাভ করেন।

তিনি সৈয়দ আহসান হাবিবের সাথে বিবাহবন্ধনে আবদ্ধ হয়েছেন। সৈয়দ আহসান হাবিব একজন তড়িৎ প্রকৌশলী। তাদের অরিত্রি ও আদৃত নামের দুইটি সন্তান আছে।

তথ্যসূত্র 

জীবিত ব্যক্তি
বাংলাদেশী রন্ধনশিল্পী
ঢাকা বিশ্ববিদ্যালয়ের প্রাক্তন শিক্ষার্থী
ঢাকা জেলার ব্যক্তি
বাংলাদেশী রান্নার বইয়ের লেখক
১৯৬৬-এ জন্ম
রান্নার বইয়ের লেখক
ঢাকার ব্যক্তি
খাদ্য বিষয়ক লেখিকা